Meclîsê Leşkerî yê Minbicî bîlançoya hêrişanê dewleta tirke yê vera Minbicî pare kerde.
Eşkerayîya Meclîsî de nê agahîyî dîyayî:
''Artêşa tirke ya îşxalkere binpaykerdişanê xo rê dewam kena, qanûn û krîteranê mîyanneteweyîyan binpay kena, dewanê xeta Sacûrî yê Minbicî û bajarekê Erîma dana bombayan ver. Êlule de artêşa tirke ya îşxalkere baregahanê xo ra 723 topî eştî nê herêman:
Hoşeriyê, Cat û Toxar: 151 topî
Ereb Hesen, Mihsenlî û Ewn Dadat: 51 topî
Um Edese (Farat) û Dendeniye: 303 topî
Seyade: 76 topî
Yalnilî: 52 topî
Um Cilûd: 4 topî
Erîma û dewê ci: 86 topî
Bombardumanan de zerar resa keyeyanê dewa Ereb Hesenî û erazîyê zîretî yê dewa Um Edese vêşayî. Hêzanê ma çarçewa pawitişê meşrûyî de wesayîto leşkerî yê îşxalkeran Um Edese de kerd hedef.
Hêzanê Meclîsê Leşkerî yê Babî zî cewabê bombardumanê vera dewa Seyade da û xo resna baregehê artêş tirke yê dewa Yaşlî, çek û cebilxaneyê baregehî wêran kerdî.''
